Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 516/13/5502	Čadca, 25.2.2015
EEČ : 2-37-37-2015

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Čadca
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry Čadca zo dňa 24.1.2014, spisová značka Pv 516/13/5502, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Skutková veta:
v presne nezistený deň v mesiaci marec 2012 vylákala od poškodenej XXXXX sumu 2.500 € za sprostredkovanie úveru v sume 25.000 €, ktoré finančné prostriedky, po tom ako ich poškodená XXXXX  uhradila na účet č. XXXXX nepoužila na vybavenie úveru ale ich postupne vybrala a použila pre vlastnú potrebu, pričom už v čase prísľubu sprostredkovania úveru konala s vedomím, že žiaden úver nevybaví a vylákané finančné prostriedky použije pre vlastnú potrebu, čím poškodenej XXXXX spôsobila škodu v sume 2.500 €.

Uznesením prokurátora Okresnej prokuratúry Čadca zo dňa 24.1.2014, spisová značka Pv 516/13/5502, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
      Uznesením prokurátorky Okresnej prokuratúry Čadca zo dňa 24. januára 2014, spisová značka Pv 516/13/5502-14 bolo podľa § 216 ods. 1 Trestného poriadku podmienečne zastavené trestné stíhanie obvinenej XXXXX pre prečin podvodu podľa § 221 odsek 1 Trestného zákona na tom skutkovom základe, ako je uvedené vo výrokovej časti predmetného uznesenia.

     Zároveň jej bola podľa 216 ods. 2 Trestného poriadku určená skúšobná doba podmienečného zastavenia trestného stíhania na dobu dvanásť mesiacov, ktorá uplynula dňa 4. februára 2015. 

     Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

     Podľa § 217 ods. 2 Tr. por. ak do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil.

     Podľa správ o povesti Mestského úradu v XXXXX, správy Obvodného oddelenia PZ v XXXXX, správy Okresného úradu v XXXXX ako aj zo zabezpečeného odpisu z registra trestov bolo zistené, že obvinená XXXXX sa v skúšobnej dobe podmienečného zastavenia trestného stíhania nedopustila žiadneho protispoločenského konania, trestného činu, či priestupku, v odpise z registra trestov nemá žiadny nový záznam a ani lustráciou na tunajšej prokuratúre neboli zistené žiadne nové relevantné skutočnosti.

     Vzhľadom na uvedené mám za to, že boli splnené všetky zákonné podmienky na to, aby mohlo byť vyslovené, že sa obvinená XXXXX v skúšobnej dobe osvedčila a preto som rozhodla tak, ako je uvedené vo výrokovej časti tohto uznesenia.

     Podľa § 217 ods. 4 Tr. por. právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e).

Poučenie:
Proti tomuto uzneseniu môže obvinený a poškodený podať sťažnosť do 3 dní odo dňa jej doručenia Krajskej prokuratúre v Žiline, cestou Okresnej prokuratúry v Čadci. Sťažnosť má odkladný účinok

JUDr. Monika Koteková
prokurátorka